Почетком 5. века је за време Велике сеобе народа и после колапса дотадашњег лимеса тадашња римска Галија постала одредиштем миграције бројних германских народа који су се населили на њеном подручју, формално као федерати (савезничке трупе) Царства које је у неколико деценија изгубило свој ауторитет и моћ. Једно од подручја које се успело одупрети тим процесима био је појас између реке Соме на северу и реке Лоаре на југу и где су Галоримљани успели да очувају свој начин живота и политичку организацију.